Џенифер Абел
Џенифер Абел (; Монтреал, 23. август 1991) елитна је канадска скакачица у воду и репрезентативка Канаде у овом спорту. Њена специјалност су скокови са даске са висине од 3 метра, како у појединачној тако и у конкуренцији синхронизованих парова. Трострука је канадска олимпијска. Њени родитељи су пореклом са Хаитија.

Спортска каријера 
Међународни деби Абелова је имала током 2006. године такмичећи се на турнирима светске гран при серије. Две године касније успела је да се избори за место у олимпијској репрезентацији Канаде за ЛОИ 2008. у Пекингу поставши тако најмлађа канадска такмичарка у скоковима у воду на олимпијским играма (у то време Абелова је имала свега 16 година). Иако у Пекингу није остварила неки запаженији резултат током те 2008. године остварила је неколико запаженијих резултата у такмичењима за светски гран-при у пару са Емили Хејманс. 

На Играма комонвелта 2010. у Њу Делхију освојила је златне медаље у појединачним скоковима са једнометарске даске, те у синхронизованим скоковима са трометарске даске (у пару са Хејмансовом). Годину дана касније осваја и прве медаље на светским првенствима, сребро и бронзу. Током те 2011. освојила је и сребрну медаљу на Панамеричким играма у Гвадалахари, а крај године окончала је признањем за најбољу спортисткињу Канаде у избору Канадске федерације водених спортова. 

На ЛОИ 2012. у Лондону у пару са Хејмансовом осваја бронзану медаљу у синхронизованим скоковима са даске. Четири године касније на ЛОИ у Рију заузима два четврта места, и у појединачним и у синхронизованим скоковима са трометарске даске.

У међувремену освојила је и још неколико медаља на светским првенствима, укључујући и два сребра са СП 2015. (даска 3м синхро и даска 3м синхро микс), те сребро на СП 2017. у синхронизованим скоковима у пару са Мелисом Болије. У Будимпешти је освојила још и бронзе у појединачним скоковима са даске те у мешовитим синхроним скоковима (у пару са Франсом Имбо-Дулаком).

Види још 
 Светско првенство у скоковима у воду 2017.
 Скокови у воду

Референце

Спољашње везе 

 Олимпијска биографија на сајту -{sports-reference.com}-
 Биографија на сајту ФИНА 
 Биографија на сајту Олимпијског комитета Канаде

Рођени 1991.
Канадски скакачи у воду
Скакачи у воду на Летњим олимпијским играма 2008.
Канадски олимпијци на Летњим олимпијским играма 2008.
Скакачи у воду на Летњим олимпијским играма 2012.
Канадски олимпијци на Летњим олимпијским играма 2012.
Освајачи медаља на Летњим олимпијским играма 2012.
Скакачи у воду на Летњим олимпијским играма 2016.
Канадски олимпијци на Летњим олимпијским играма 2016.
Скакачи у воду на Летњим олимпијским играма 2020.
Канадски олимпијци на Летњим олимпијским играма 2020.
Освајачи медаља на Летњим олимпијским играма 2020.
Освајачи олимпијских медаља у скоковима у воду
Освајачи сребрних олимпијских медаља за Канаду
Освајачи бронзаних олимпијских медаља за Канаду